9. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. 61030/3/3244/817455 της 9/27 Δεκ. 1957 (ΦΕΚ Β΄ 332) Περί ανακλήσεως της υπ’ αριθ. 5289/57 αποφάσεως της Επιτροπής άρθρ. 22 του Α.Ν. 1324/49. Έχοντες υπ’ όψιν το άρθρ. 22 παρ. 7 του Α.Ν. 1324/49 περί προστασίας και αποκαταστάσεως αναπήρων και θυμάτων πολέμου ως τούτο ετροποποιήθη δια του άρθρ. 14 παρ. 7 του Ν.Δ. 3748/57, αποφασίζομεν: Ανακαλούμεν την υπ’ αριθ. 5289/30.3.57 (αριθ. πρακτικού 350) απόφασιν της Επιτροπής του άρθρ. 22 Α.Ν. 1324/49 τέως Διοικήσεως Πρωτευούσης περί κηρύξεως κεκορεσμένης ζώνης της πόλεως Πειραιώς, προκειμένου να τύχωσι δια περιπτέρων αποκαταστάσεως αναποκατάστατοι ανάπηροι πολέμου τυφλοί ή ακρωτηριασμένοι κατά τα άνω και κάτω άκρα και να ρυθμισθώσιν αι εκκρεμείς ενώπιον των δικαστηρίων περιπτώσεις περιπτέρων τοποθετημένων εντός της κεκορεσμένης ζώνης. Η παρούσα δημοσιευθήτω εις την Εφημερίδα της Κυβερνήσεως.

[Source: greek_legal_code_raptarchis | Tokens: 810]